I bin in Altendorf ufgwachse und i minärä Chindheit hanis ganz fest gnossä bi minärä Grossmueter am See zsii, ha viel ghulfä heuä und Büsi füetärä. Aber vor allem  hanis gnossä, uf dä Baumhüttä woni zämä mit de Kollege buaä han, z hockä. Dä absoluti hammer isch es gsi, dass dä Baum diräkt am See gstandä, dEst sind sogar in See usegwachse, und so händ mir mit em Boot chönä vom See här id Baumhüttä fahre. Im Winter simmer viel mit dä Familiä id Berge go Skifahrä und händ de Wohnwage im Skigebiet parkiert.